  Наталья Тетерина Выль арлы сӥзем шутэтскон нуналъёсы удмурт мыло-кыдо егитъёс понна «Вамыш» лагерь смена ортчоз. Отчы 40 адями люкаськоз — элькунысь школаосын бадӟым классъёсын дышетскисьёс  но студентъёс. Со сярысь ивортодэтъя «Удмуртия» агентстволы «Шунды» огазеяськонлэн тӧроез Алина Чернова вераз. Сменае пыриськисьёслы пӧртэм удысысь ӧнерчиос выль тодон-валанъёс сётозы, тренингъёс но шудонъёс ортчытозы, азьветлӥсь удмурт егитъёсын пумиськонъёс радъялозы.  «Вамыш» радъяськоз 2–6 толшоре «Дзержинец» лагерьын. Пиналъёсты возьмалозы вожатой удыслы дышетон, спортъя ужрадъёс, визьсынанъёс Алина ЧерноваСолэн кылъёсызъя, лагере шедён понна пиналъёслы куронэн ӵош валэктон гожтэт келяно луиз. «Вамыше» пыриськыны мылкыд карисьёс пӧлын Можга ёросысь, Кузебай Герд нимо йӧскалык гимназиысь но Удмурт кун университетысь егитъёс тужгес трос вал, шуиз Алина Чернова. Радъясьёс 40 устооссэ ужъёсты бырйизы.  Ватсалом, «Вамыш» лагерь ог дасо ар пала радъяське ни. Солэн валтӥсь ужпумез — удмурт егитъёслэн «Шунды» огазеяськонзылы кивоштӥсьёсты будэтон. Тегъёс: Ижкар егитъёс Удмуртия пиналъёс Шунды  